**Izvještaj**

**sa**

**Drugog konsultativnog događaja**

Tema: Prednacrt Zakona o javnim nabavkama

Održan: 28.5.2025.godine, u online formatu

Broj učesnika: 36

Ciljne grupe: Predstavnici zakonodavne vlasti, sudova, tužilaštva, istražnih organa, civilnog društva, nevladinih organizacija, revizorskih institucija, kao i međunarodnih partnera (EU,UNDP), predstavnici ključnih institucija sistema javnih nabavki u BiH, učesnici iz sektora javnih nabavki, uključujući ponuđače i ugovorene organe.

Cilj konsultativnog događaja: Prezentacija i diskusija o novim zakonskim rješenjima, identifikovanje prepreka, te prikupljanje konkretnih prijedloga za praktična i normativna poboljšanja.

Pitanja, prijedlozi, sugestije i komentari iznešeni na događaju:

1. Sugestija je vezano za sektorske politike unapređenja, položaj žena-preduzetnica žena i vlasnica, poslova kao segmenata društveno odgovornih javnih nabavki, izneo bi komenar koji se odnosi na Član 21. gdje su rezervisani ugovori. Naime, što se tiče formulacije, ostavili ste naravno ono što je svakako afirmativno uvijek to su osobe za indaliditetom, odnosno ponuđače koji zaposljavaju osobe sa invaliditetom, medjutim negdje ste i precizirali nepovoljne osobe, pa me interesuje kako ćete to dokazivati, a druga stvar je rodno odgovorni segment a imamo te politeke i RS imamo strategiju, imamo savez za žensko preduzetništvo u obe privredne komore, i čak Vlada Federacije ima akcione planove. Prijedlog je da dostavim prijedlog dopune ovog člana kako bi to bilo i da je to u skladu sa ostalim širim okvirom. (Aleksandar Draganić EDA)

**Član 21.**  
*(Rezervirani ugovori)*

(1) Ugovorni organ može u planu javnih nabavki definirati postupke javne nabavke rezervirane samo za kandidate, odnosno ponuđače koji zapošljavaju, u odnosu na ukupan broj zaposlenih, više od 30% lica s invaliditetom, osoba u nepovoljnom položaju, ili žena, ili koji su registrovani kao privredni subjekti u većinskom vlasništvu žena.

(2) Osobom u nepovoljnom položaju smatra se svaka osoba koja:  
a) nije bila zaposlena s redovnom platom u prethodnih 6 mjeseci,  
b) nije stekla srednje obrazovanje,  
c) je starija od 50 godina,  
d) živi kao odrasli samac s jednom ili više uzdržavanih osoba,  
e) je žena koja vodi privredni subjekt u kojem ima većinsko vlasništvo i/ili upravljačku funkciju.

(3) U obavještenju o javnoj nabavci ugovorni organ mora naznačiti da je postupak javne nabavke rezerviran isključivo za privredne subjekte iz stava (1) ovog člana.

1. Sugestija za Član 14 stav 4. gdje su određene institucije dobile ovlaštenje da pristupe sistemu e nabavki javnim i tajnim podacima, gdje smatarmo da je tu trebalo uključiti i samo Konkurencijsko vijeće BiH, zbog samog pristupa podacima za istraživanje eventualnih dogovara izmedju ponuđača. Ne bi željeli da se desi da Konkurencijsko vijeće trazi određene podatke a ne može ih dobiti, jer drugačije posmataramo mi nego bilo koja druga institucija šta se traži i koji dokazi se traže kada se utvđjuje odrđeni zabranjeni dogovori izmedju ponuđača. Ovo je samo sugestija da samo vidite i razmotrite i da se Konkurencijsko vijeće uključi u spisak institucija koje imaju pristup podacima iz sistema e nabavki. (Kadina Kadić Konkurencijsko vijeće BiH)
2. Kako postupiti u situaciji ukoliko se niko od ponuđača ne prijavi kao zainteresovani ponuđač za učešće u nabavci? (Ismeta Huremović, Tužilaštvo BiH)

Odgovor: Ako ne dodje nijedna ponuda, postupak se mora poništiti, ide se na novi postupak.U tom slučaju je potrebno malo pregledati tendersku dokumentaciju. Možda je nabavka pojenjena, pa neće ljudi da se jave. Može biti hiljadu razloga a ne mora biti samo do ponudjača, znači može biti i do same tenderske dokumentacije.

1. Nije do sada spomenut okvirni sporazum vjerovatno će biti u nastavku, ali pregledom prednacrta sam primjetila da odredba člana 2. tačka o) nije u skladu sa članom 55. stav 4. ovog Nacrta Zakona, konkretno u stavu 2. tačka o) je navedeno da je okvirni sporazum sporazum između jednog ili više dobavljača, dok se u članu 55. stav 4. navodi da se OS zaključuje s više ponuđača, te da broj ponuđača s kojima se zaključuje OS ne može biti manji od 3. Ono što je do sada evidentno je to da je postala praksa da se OS u većini slučajeva zaključuje sa jednim ponuđačem, i da to do sada nije predstavljalo problem, pa zašto to ne urediti i zakonom, pa da onda svi postupamo zakonito? (Amila Ćukle, stručni saradnik za jn. Tužilaštvo BiH).

Odgovor : Pročitajte prvi stav, zadnju rečenicu koja kaže : jedan ili vise ponudjača sa kojima će biti zaključen okvirni sporazum, predvodno smo imali problem jer je u članu 2 bila nepotpuna definicija koja je u zakonu popravljena 2022 godine. Znači nikad nije bilo sporno da li okvirni može sa jednim ili sa vise ponuđača. U stavu 4 ćemo intervenisati gdje piše ; okvirni sporazum zaključuje se sa više ponuđača. Tu ćemo redefinisati i reći kada se okvirni sporazum zaključuje sa više ponuđača.

1. S obzirom da uspostava komisije za nabavke nije regulisana Direktivama EU u vezi sa uspostavom i radom komisije za javne nabavke u institucijama, moje pitanje se odnosi na na sledeće oblasti: Preciziranje vremenskog okvira u kojem se komisija za ocjenu ponuda mora izjasniti. Da li ugovorni organi može mjenjati objavljeni sadražaj, te da li u trenutku dok traje savjetovanje da li je moguce tako brzo donositi neke zaključke i da se odluči da se nešto izmjeni u tom momentu? (Eldin Subaša, Ured za reviziju institucija BiH)

Odgovor: Suština prethodnog savjetovanja sa trzištem je upravo da se vidi da li je ugovorni organ na pravom putu. Znamo da je uvijek problem kada se promjeni termin značajno ili neznatno, da je to vrlo subjektivne prirode, ali ako imamo bolju definiciju bolji način da to konkretitzujemo, znači mi smo rado otvoreni za sve prijedloge i sugestije.

1. Sugestija i i ukazivanje na par Članova zakona: Član 14 gdje smatramo da sistem nabavke ne predvidja nikakvu mogućnost kontrole od strane civilnog društva i isključuje se uloga civilnog društva kao javnog nadzora nad nabavkama. Potrebno je predvidjeti mogućnost pristupa za monitoring.Takodje, u principima javnih nabavki se prepisuje obaveza privrednih subjekata da poštuju prava iz oblasti okoliša rada i socijalnog prava. Medjutim, ne predvidja se jasan mehanizam provjera i sankcija za kršenje tokom trajanja ugovora a deklerativno na odmiranje bez efektivne kontrole neće biti ni otkriveno ni sankcionisano. (Milena Mastalo, Transparency Internationala)
2. Diskusija na temu rokovi i efikasnost pravne zaštite u hitnim nabavkama. S tim u vezi postavlja se pitanje da li trenutna struktura i rokovi u žalbenom postupku omogućavaju dovoljno brzu i efikasnu reakciju u slučajevima kada kašnjenje može imati ozbiljane posledice? Da li možda, taj poseban režim za hitne žalbe poput donošenja odluka o nešto kraćim rokovima, pet ili nekom drugom bio operativno izvodiv za ured u odredjenim slučajevima? Da li bi elektronska žalba uticala na brzinu rješavanja u postupku javne nabavke sa apsekta hitnosti rješavanja ?

Kolega Admir Ćebić iz AJN je spomenuo da je elektronska žalba navedena samo u definicijama, što znači da se na tome treba raditi, da se vidi da li su jednostavni svi akteri u ovom procesu počevši od organa, ponudjača, agencije, ureda, suda BiH itd. Da li smo spremni na jedan takav iskorak koji bi značio puno na terenu i da se ide ka digitalizaciji, možda bi te elektronske žalbe ubrzale cijelokupan proces. U jednoj od odredbi je predvidjeno a kada se radi o elektronskoj žalbi, šta sadrži odluka i da odluka ukoliko se radi u papirnoj formi mora sadržavati potpis i pečat izuzev kada se vodi postupak koji se radi u elektrosnkoj formi.Taj elektrosnki proces bi sigurno značajno doprinjeo brzini i efikasnosti sistema javnih nabavki. ( Djinita Fočo, Belma Šećibović i Admir Ćebić, Agencija za javne nabavke)

1. Diskuskija na temu najopasniji oblika narušavanja konkurencije u javnim nabavka jeste koluzija, odnosno tajni dogovor ponudjača kako bi unaprijedili dogovor ispod postupka. Prepoznali smo potrebu da novi zakon jasnije adresira ovo pitanje i pitanje koje želimo otvoriti je veoma povezano sa institucionalnom ulogom recimo Konkurencijskog Vijeća BiH. Kako mozemo ocjeniti postojeće i predložene zakonske odredbe koje se odnose na zabranu udruživaja ponudjača s ciljem narušavanja konkurencije? Da li je prostor za dokazivanje koluzije i u zakonskom tekstu dovoljno jasno viprimeljiv u praksi? ( gđa. Karić Kancelarijsko Vijeće BiH )

Odgovor: Radi se o najtežim oblicima zabranjenih sporazuma u pravu konkurencije tu i zabranjenih dogovora izmedju ponuđača. Primjer jedan u jednom postupku koje se desio da nije bila obaveza ali je ugovoreni organ izdavao potvrde u prijemu tenderske dokumenatacije i utvrdjeno je vještačenjem da je ta ista osoba predala ponudu za dva ponuđača. To bi moglo biti jedan dokaz. Ono što je zbunjujuće čak i za Konkurencijsko Vijeće je da kada Vi kao komisija za javne nabavke otvarate ponude i uočite da ima neki dogovor i nastavaljate sa postupkom. Možete to upotrijebiti sebi, odložiti, prijaviti Konkurencijskom Vijeću ali osnova za isključenje na 12 mjeseci je veoma tesko provodiva.

1. Da li bi zakon o javnim nabavkama trebao propisati minimalne standarde integriteta i poseban etički kodeks za službenike za javne nabavke u cilju jačanja profesionalizma i povjerenja u njihov rad?

Odgovor: Da bi mi dobili službenika za javne nabavke i onog kvaliteta kakav se zahtjeva da bi mogao ne samo sa aspekta moralnih i ljudskih vrrijednosti, nego i profesionalnih vrijednosti mora da postoji kontinuirana edukacija, mora da postoji stalno usavršavanje i mora da postoji profesionalizacija te grupe ljudi koja se bavi javnim nabavkama. (Đinita Fočo, Agencija za Javne nabavke).

1. Da li prednacrt zakona na adekvatan način omogućava nadzor nad realizacijom ugovora? Da li postoji potreba da se ova faza jasnije realizacije ugovora reguliše zakonom? (Belma Šećibović, Agencija za javne nabavke)

Odgovor: u dosadašnjoj praksi javnih nabavki vidljivo je da se mnoge nepravilnosti i zloupotrebe nestaju upravo u fazi realizacije ugovora nakon što se okonča postupak i zaključi ugovor. U redu za reviziju su kroz brojna izvještavanja ukazivala na ozbiljna odstupanja u izvršenju ugovora kao i na čestu praksu izmjene ugovora koje mjenjaju njegovu suštinu.

1. Obzirom da uspostava komisije za javne nabavke nije regulisana direktivama EU o vezi sa uspostavom i radom komisije za javne nabavke u institucijama, pitanje glasi: Preciziranje vremenskog okvira u kojem se komisija za ocjenu ponuda mora izjasniti i podpitanje da li će zakon regulisati obavezu ovoku ili sertifikaciju za članove komisije prije nego što budu angažovani u postupcima javne nabavke? Mogućnost uvođenja ograničenja u pogledu maksimalnog broja komisija postupaka u kojima ista osoba može učastovati u toku jedne godine. Razmatranje mogućnosti ograničenja angažovanja isti čanova komisije iz godine u godinu u cilju prevencija zloupotreba i smanjenja rizika od sistemskog uticaja ili potencijalnog sukoba interesa i zbližavanja sa ponuđačima. (Ismeta Huremović, Tužilaštvo BiH)

Odogovor: Vremenski okvir je vrlo teško nekome dati vremenski okvir za nabavku. Može biti jednostavna, srednje složena i složena. Ovo se može riješiti internim aktom. Zbog blagovremenosti svi provodjenja svih aktivnosti u lancu nabavke, ovo treba da bude regulisano internim aktom. Ne može biti zakonom jer to nije moguće. Indirektno može preko roka za važenje ponuda jer je ovo upravo indirektni akt možda može uzeti neki rok od 7 dana kraći da za 7 dana komisija završi svoj pozval.

1. Da li se razmatralo pitanje ranijeg izuzeća za prirodne Monopole, obzirom da ugovoreni organi imaju problem sa provođenjem navedenih postupaka? Također, vezano za usluge iz Anexa II. Tužilašta već godinama provodi nabavku usluga ekshumacije putem Anexa II. Jedina vrsta provodivog postupa za ovu uslugu, jer smo probali i ostale, ali nije bilo izvodivo. Međutim, izmjenama zakona su izmjenjeni i CPV kodovi. Da li postoji mogućnost da se u odljak razne uslove dodaju i drugi CPV kodovi? Naprimjer, upravo ovaj pogrebni i srodni usluge. (Gdja Amila Ćukle, stručni saradnik za jn. Tužilastvo)

Odgovor: Aneksom II je definisano u direktivama i sumnjam da se tu može nešto promjeniti dok se ne promjene CPV kodovi po direktivama.

Završetak konsultativnog događaja:

Moderatorica je zahvalila svima na učešću i informisala učesnike da će Agencija za javne nabavke Bosne i Herecegovine razmotriti sve sugestije, komentare, prijedloge koje je zaprimila tokom događaja. Izvještaj o održanom događaju sa zvučnim zapisom događaja će biti objavljen na kanalima komunikacije Agencije za javne nabavke Bosne i Hercegovine, radi maksimalne transparentnosti i inkluzije. Posebno je naglašeno da će dostavljeni komentari predstavljati značajan doprinos u izradi Zakona o javnim nabavkama i da nije kraj procesa, te su učesnici pozvani da i dalje prate Agenciju za javne nabavke Bosne i Hercegovine u vezi izrade novog Zakona o javnim nabavkama, te se ohrabruju da uzmu učešće i u procesu javnih konslutacija putem web platforme eKonsultacije.gov.ba u narednom periodu i da učestvuju u kreiranju zakonskih rješenja koja će biti usklađena sa direktivama EU, a istovremeno primjenljiva u praksi.